Indehaveren af Farsø Slagtehus må i dag en tur for Retten i Aalborg for ikke at have styr på hygiejnen. Han er tiltalt for ikke at have overholdt flere af Fødevareregionens påbud om ordentlig hygiejne. Blandt andet har Fødevareregion Nord konstateret, at der i slagtehuset ikke er nogen håndvask med koldt og varmt vand, lokalerne er beskidte, og fødevarerne er ikke godt nok beskyttet mod kontaminering. Fødevareregionen har desuden fundet indtørrede kødrester på nogle af instrumenterne i slagtehuset, blod på svinebørster samt beskidte knive. Fødevareregionen har meldt ejeren af slagtehuset til politiet, fordi han ikke har levet op til de krav og påbud, der er blevet stillet ham over længere tid.

Referat:
Indtørrede belægninger på kroge, beskidte knive og blod på børster er bare nogle af de forhold, som Fødevareregion Nord har fundet hos Farsø Slagtehus.